
	PROJEKTS uz 03.08.2026.
vēlamais datums izskatīšanai: Attīstības komitejā 12.08.2026.
domē: 27.08.2026.
sagatavotājs un ziņotājs: Guna Cielava

	LĒMUMS	
Ādažos, Ādažu novadā
				
2026. gada 27. augustā					Nr.«DOKREGNUMURS»	


Par zemes iznomāšanu autostāvvietām Mežavēju ielā, Kadagā 

Ādažu novada pašvaldības dome izskatīja SIA “Ādažu īpašumi” (reģ. Nr. 50003737361, juridiskā adrese: Attekas iela 6, Ādaži, Ādažu nov., LV-2164 (turpmāk – Iesniedzējs)) iesniegumu (reģ. 16.07.2026. ar Nr. ĀNP/1-11-2/26/4236), kurā izteikts lūgums no 01.06.2026. līdz 01.10.2026. iznomāt pašvaldībai piederošo zemes vienību daļas ar deviņām stāvvietām 130 m2 platībā, lai nodrošinātu āra terases darbību, tirdzniecības centra “Kadaga” restorānu zonas priekšpusē.
Izvērtējot pašvaldības rīcībā esošo informāciju un ar lietu saistītos apstākļus, tika konstatēts:
1. Pašvaldībai ar Iesniedzēju laika posmā no 07.08.2024. līdz 06.08.2025. bija noslēgts zemes nomas līgums Nr. JUR 2024-07/781 par divu apbūvētu zemes vienību (kadastra apzīmējumi 8044 005 0677 un 8044 005 0772) teritoriju daļu ar kopējo platību 130 m² (turpmāk – Zemesgabals) nomu Mežavēju ielas teritorijā. Uz Zemesgabala atrodas 9 (deviņas) autostāvvietas. Zemesgabals bija nepieciešams tirdzniecības centra “Kadaga” apmeklētāju transportlīdzekļu novietošanas nodrošināšanai, jo tirdzniecības centra apmeklētājiem paredzētajā autostāvvietā tika izbūvēta āra terase, tādējādi samazinot tirdzniecības centra  vajadzībām pieejamo autostāvvietu skaitu. 
2. Zemesgabals pieder pašvaldībai.
3. Nekustamā īpašuma nodaļa organizēja Zemesgabala novērtēšanu. Pašvaldībā 09.07.2024. tika saņemts SIA “Vindeks” (reģ. Nr. 40003562948) atzinums (reģ. ar Nr. ĀNP/1-11-1/24/3573) “Par Mežavēju ielas (būves kadastra apzīmējums 8044 005 0467 002) teritorijas daļas 130 m2 platībā (9 autostāvvietām) tirgus nomas maksas noteikšanu”, ar kuru tika noteikta nomas maksa par 1 m2  mēnesī (bez PVN) 3,00 euro jeb 390,00 euro mēnesī (bez PVN) par visu Zemesgabala platību. Šobrīd nav konstatēti būtiski apstākļi, kas ietekmētu Zemesgabala tirgus nomas maksas apmēra izmaiņas.
4. Iesniedzējs kā nomnieks labticīgi un pienācīgi pildīja visas nomas līgumā noteiktās saistības. Iesnieguma iesniegšanas dienā Iesniedzējam nav nomas maksas vai citu maksājumu parādu pret pašvaldību. Turklāt Iesniedzējs par saviem līdzekļiem finansēja Mežavēju ielas kā publiskās infrastruktūras objekta izbūvi.
5. Pašvaldības Nekustamā īpašuma nodaļas speciālisti 03.06.2026., veicot Zemesgabala apsekošanu, konstatēja, ka autostāvvietu teritorijā ir izvietotas ceļa zīmes, kas pieļauj autotransporta novietošanu tikai tirdzniecības centra “Kadaga” apmeklētājiem, tādējādi uzskatāms, ka zemes faktiskā izmantošana jau uzsākta šī gada jūnija sākumā. 
Domes ieskatā Zemesgabala iznomāšana ir atbalstāma, jo zemes nomas rezultātā tiek nodrošināta lietderīga Zemesgabala izmantošana, un tā ir savietojama ar publiskās infrastruktūras izmantošanas interesēm.
Pamatojoties uz Pašvaldību likuma 73. panta trešo un ceturto daļu, Ministru kabineta 19.06.2018. noteikumu Nr. 350 “Publiskas personas zemes nomas un apbūves tiesības noteikumi” 8.2. apakšpunktu, kā arī domes Attīstības komitejas 12.08.2026. atzinumu, Ādažu novada pašvaldības dome
NOLEMJ:
1. Iznomāt SIA “Ādažu īpašumi” (reģ. Nr. 50003737361, juridiskā adrese: Attekas iela 6, Ādaži, Ādažu nov., LV-2164) divu apbūvētu pašvaldības zemes vienību (ar kadastra apzīmējumiem 8044 005 0677 un 8044 005 0772) daļas ar kopējo platību 130 m2 (turpmāk – Zemesgabals),  uz kurām atrodas 9 (deviņas) autostāvvietas (pielikums – autostāvvietu novietojuma shēma), noslēdzot līgumu un nosakot:
1.1. nomas maksu – 3 euro/m2 mēnesī (bez PVN);
1.2. nomas līguma termiņu - 30.09.2026.;
1.3. nomnieka pienākumu veikt samaksu par Zemesgabala faktisko lietošanu nomas maksas apmērā laikposmā no 01.06.2026. līdz līguma noslēgšanai;
1.4. [bookmark: _Hlk132290103]nomnieka pienākumu papildu nomas maksai maksāt pievienotās vērtības nodokli un nekustamā īpašuma nodokli atbilstoši normatīvo aktu prasībām;
1.5. nomniekam pienākumu līdz 02.10.2026. nodrošināt ceļa zīmju, kas paredz Zemesgabalā autotransporta novietošanu tikai tirdzniecības centra “Kadaga” apmeklētājiem, noņemšanu.
2. Pašvaldības Centrālās pārvaldes:
2.1. Juridiskajai un iepirkumu nodaļai sagatavot līguma projektu par 1. punktā minētā Zemesgabala iznomāšanu 10 darba dienu laikā no lēmuma pieņemšanas un organizēt tā parakstīšanu;
2.2. Grāmatvedības nodaļai veikt nekustamā īpašuma nodokļa un nomas maksas aprēķinu, uzskaiti un maksājumu kontroli par 1. punktā minēto īpašumu;
2.3. Nekustamā īpašuma nodaļai aktualizēt informāciju par Zemesgabala iznomāšanu pašvaldības īpašumu datu bāzēs, interaktīvajā kartē, kā arī pašvaldības tīmekļvietnē www.adazunovads.lv.
3. Pašvaldības izpilddirektoram parakstīt 1. punktā noteikto līgumu.
4. Pašvaldības izpilddirektora vietniecei veikt lēmuma izpildes kontroli.



Pašvaldības domes priekšsēdētājs						G. Miglāns 


ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

_________________________
Izsniegt norakstus:
NĪN, JIN, IDRV, jolanta.stirane@inbox.lv - @

Gaujas iela 33A, Adazi, Adazu novads, LV-2164, talr. 25151340, 25151341, e-pasts dome@adazunovads.lv




